Óhætt er að segja að pöntunum í rafknúinn pallbíl hafi rignt inn í höfuðstöðvar bandaríska afbílasmiðsins Tesla síðustu daga . Aðeins tveimur dögum eftir misheppnaða frumsýningu Tesla Cybertruck höfðu borist 146.000 pantanir í bíleintak , að því er forstjórinn Elon Musk tilkynnti á twittersíðu sinni . Musk roðnaði upp fyrir haus er ætlaðar skotheldar rúður bílsins splundruðust er sýna átti fram á óbrjótanleik þeirra . Við það og slaka dóma hrundi gengi verðbréfa Tesla um 6,1% . Af þeim völdu 42% tvímótor , 41% þrímótor og 17% einfaldan . Kápa Cybertruck er úr sama málmefni og Musk áformar að smíða SpaceX Starship geimflaug sína . Við frumsýninguna sagði Teslastjórinn að bíllinn kæmist úr kyrrstöðu í hundraðið á um þremur sekúndum . Ódýrasta útgáfan kostar 39.900 dollara í Bandaríkjunum og mun búa yfir 400 kílómetra drægi . Lúxusútgáfa verður með tvöfalt meira drægi og mun kosta 69.900 dollara . Ekki hefur verið dagsett hvenær Cybertruck kemur á götuna . Greinendur segja að það geti í fyrsta lagi orðiðárla ársins 2022 . Litlar líkur þykir sérfræðingum á því að Teslabíllinn óvenjulegi storki langvinsælasta pallbílll Bandaríkjanna , Ford , og öðrum hefðbundnari pallbílum .